# Αντισυνταγματάρχης

| Κοινοί στρατιωτικοί βαθμοί στα ελληνικά |
| --- |
| ΣΤΡΑΤΟΣ ΞΗΡΑΣ | ΠΟΛΕΜΙΚΟ ΝΑΥΤΙΚΟ | ΠΟΛΕΜΙΚΗ ΑΕΡΟΠΟΡΙΑ |
| AΞΙΩΜΑΤΙΚΟΙ |
| *ΑΝΩΤΑΤΟΙ* |
| Στρατάρχης | Αρχιναύαρχος | Αρχιπτέραρχος |
| Στρατηγός | Ναύαρχος | Πτέραρχος |
| Αντιστράτηγος | Αντιναύαρχος | Αντιπτέραρχος |
| Υποστράτηγος | Υποναύαρχος | Υποπτέραρχος |
| Ταξίαρχος Σ.Ξ. | Αρχιπλοίαρχος | Ταξίαρχος Π.Α. |
| *ΑΝΩΤΕΡΟΙ* |
| Συνταγματάρχης | Πλοίαρχος | Σμήναρχος |
| Αντισυνταγματάρχης | Αντιπλοίαρχος | Αντισμήναρχος |
| Ταγματάρχης | Πλωτάρχης | Επισμηναγός |
| *ΚΑΤΩΤΕΡΟΙ* |
| Λοχαγός | Υποπλοίαρχος | Σμηναγός |
| Υπολοχαγός | Ανθυποπλοίαρχος | Υποσμηναγός |
| Ανθυπολοχαγός | Σημαιοφόρος | Ανθυποσμηναγός |
| ΔΟΚΙΜΟΙ ΕΦΕΔΡΟΙ ΑΞΙΩΜΑΤΙΚΟΙ |
| Δόκιμος Έφεδρος Αξιωματικός Σ.Ξ. | Σημαιοφόρος Επίκουρος Αξιωματικός | Δόκιμος Έφεδρος Αξιωματικός Π.Α. |
| ΑΝΘΥΠΑΣΠΙΣΤΕΣ  |
| Ανθυπασπιστής Σ.Ξ. | Ανθυπασπιστής Π.Ν. | Ανθυπασπιστής Π.Α. |
| ΥΠΑΞΙΩΜΑΤΙΚΟΙ |
| Αρχιλοχίας | Αρχικελευστής | Αρχισμηνίας |
| Επιλοχίας | Επικελευστής | Επισμηνίας |
| Λοχίας | Κελευστής | Σμηνίας |
| Δεκανέας | Δίοπος | Υποσμηνίας |
| ΟΠΛΙΤΕΣ |
| Στρατιώτης | Ναύτης | Σμηνίτης |
|  |

Ο **Αντισυνταγματάρχης** (Ανχης) είναι ανώτερος Αξιωματικός (OF-4) του Ελληνικού Στρατού Ξηράς. Ο βαθμός του Αντισυνταγματάρχη είναι ανώτερος του Ταγματάρχη και κατώτερος του Συνταγματάρχη. Οι αντίστοιχοι βαθμοί στο Ελληνικό Πολεμικό Ναυτικό και στο Λιμενικό Σώμα είναι ο Αντιπλοίαρχος, στην Ελληνική Πολεμική Αεροπορία ο Αντισμήναρχος, στην Ελληνική Αστυνομία ο Αστυνομικός Υποδιευθυντής, και στην Πυροσβεστική ο Αντιπύραρχος.

Στους αγγλόφωνους και γαλλόφωνους στρατούς ο αντίστοιχος βαθμός καλείται **Lt. Colonel (Lieutenant Colonel)**.

## Στρατιωτική καριέρα

Οι Αντισυνταγματάρχες ξεκινούν είτε ως απόφοιτοι της Σχολής Ευελπίδων, οι οποίοι μετά από χρόνια υπηρεσίας γίνονται Ταγματάρχες και αρχικά συνήθως εργάζονται σε Επιτελικά γραφεία. Επίσης στον βαθμό του Αντισυνταγματάρχη (καταληκτικός βαθμός χωρίς πτυχίο ΑΕΙ) προάγονται και οι αξιωματικοί οι οποίοι προέρχονται από την Σχολή Μονίμων Υπαξιωματικών (ΣΜΥ).

Οι Ταγματάρχες γίνονται Διοικητές Τάγματος μόνον αφού περάσουν την Ανώτατη Σχολή Πολέμου (ΑΔΙΣΠΟ) και κριθούν κατάλληλοι και σε σύντομο χρονικό διάστημα (το πολύ 1 έτος) μετά την τοποθέτησή τους στην θέση αυτή, γίνονται Αντισυνταγματάρχες (σε ηλικία τουλάχιστον 39 - 40 ετών) παραμένοντας Διοικητές Τάγματος.

Για τον λόγο αυτό, πρακτικώς η συντριπτική πλειοψηφία των Διοικητών Τάγματος φέρουν το βαθμό του Αντισυνταγματάρχη. Πολύ σπάνια ενδέχεται να φέρουν βαθμό Ταγματάρχη και αυτό προσωρινά. Αντιθέτως οι Διοικητές Συντάγματος φέρουν πάντα βαθμό Συνταγματάρχη, ενώ οι Αντισυνταγματάρχες δεν είναι ποτέ Διοικητές Συντάγματος, σε καιρό ειρήνης. Σε καιρό πολέμου όμως, προάγονται αυτόματα σε Συνταγματάρχες.

## Ετυμολογία

Η λέξη Αντισυνταγματάρχης προέρχεται από το αντί + σύνταγμα + άρχω (διοικώ).

## Διοίκηση Τάγματος

Από τη σύνθεση της λέξης υποδηλώνεται ότι πρόκειται για τον Υποδιοικητή του Συντάγματος, ενώ σε επίπεδο Τάγματος ο Αντισυνταγματάρχης είναι ο Διοικητής. Επίσης, υποδηλώνεται και το ότι σε καιρό πολέμου προάγεται αυτόματα σε Συνταγματάρχη.

## Διακριτικό

Το διακριτικό της στολής του Αντισυνταγματάρχη στον Ελληνικό στρατό είναι η χρυσή φλογοφόρος ροιά (= φλογοφόρος σφαίρα) με δύο αστέρια χρυσά, σε κάθετη διάταξη (σε κάθε επωμίδα) και μια σειρά χρυσής δάφνης στο γείσο του πηλήκιου της στολής εξόδου.

* Το διακριτικό του Αντισυνταγματάρχη στον ελληνικό στρατό.
* Το διακριτικό του Αντισυνταγματάρχη στον κυπριακό στρατό.
* Το διακριτικό του Αντισυνταγματάρχη στις ηνωμένες πολιτείες.

## Δείτε επίσης

* Βαθμοί και διακριτικά των αξιωματικών του στρατού ξηράς των μελών του ΝΑΤΟ

## Εξωτερικοί σύνδεσμοι

* Πολυμέσα σχετικά με το θέμα  Αντισυνταγματάρχης στο Wikimedia Commons
* Λεξιλογικός ορισμός του αντισυνταγματάρχης  στο Βικιλεξικό

| Κοινοί βαθμοί των ελληνικών σωμάτων ασφαλείας |
| --- |
| Aξιωματικοί |
| Ανώτατοι |
| Στρατηγός ΕΛ.ΑΣ. (ε.α.) | Στρατηγός Ε.Χ. (ε.α.) | Ναύαρχος Λ.Σ.-Ε.Α. (ε.α.) | Στρατηγός Π.Σ. (ε.α.) |
| Αντιστράτηγος ΕΛ.ΑΣ. | Αντιστράτηγος Ε.Χ. | Αντιναύαρχος Λ.Σ.-Ε.Α. | Αντιστράτηγος Π.Σ. |
| Υποστράτηγος ΕΛ.ΑΣ. | Υποστράτηγος Ε.Χ. | Υποναύαρχος Λ.Σ.-Ε.Α. | Υποστράτηγος Π.Σ. |
| Ταξίαρχος ΕΛ.ΑΣ. | Ταξίαρχος Ε.Χ. | Αρχιπλοίαρχος Λ.Σ.-Ε.Α. | Αρχιπύραρχος |
| Ανώτεροι |
| Αστυνομικός Διευθυντής | Συνταγματάρχης Ε.Χ. | Πλοίαρχος Λ.Σ.-Ε.Α. | Πύραρχος |
| Αστυνομικός Υποδιευθυντής | Αντισυνταγματάρχης Ε.Χ. | Αντιπλοίαρχος Λ.Σ.-Ε.Α. | Αντιπύραρχος |
| Αστυνόμος Α΄ | Ταγματάρχης Ε.Χ. | Πλωτάρχης Λ.Σ.-Ε.Α. | Επιπυραγός |
| Κατώτεροι |
| Αστυνόμος Β΄ | Μοίραρχος | Υποπλοίαρχος Λ.Σ.-Ε.Α. | Πυραγός |
| Υπαστυνόμος Α΄ | Υπομοίραρχος | Ανθυποπλοίαρχος Λ.Σ.-Ε.Α. | Υποπυραγός |
| Υπαστυνόμος Β΄ | Ανθυπομοίραρχος | Σημαιοφόρος Λ.Σ.-Ε.Α. | Ανθυποπυραγός |
| Ανθυπασπιστές |
| Ανθυπαστυνόμος | Ανθυπασπιστής E.X. | Ανθυπασπιστής Λ.Σ.-Ε.Α. | Πυρονόμος |
| Υπαξιωματικοί |
| Αρχιφύλακας (Ανακριτικός) | Ενωμοτάρχης Α΄ | Αρχικελευστής Λ.Σ.-Ε.Α. | Αρχιπυροσβέστης (Παραγωγικής Σχολής) |
| Αρχιφύλακας (Μη ανακριτικός) | Ενωμοτάρχης Β΄ | Επικελευστής Λ.Σ.-Ε.Α. | Αρχιπυροσβέστης (Μη Παραγωγικής Σχολής) |
| Υπαρχιφύλακας (Ανακριτικός) Υπαρχιφύλακας (Μη ανακριτικός) | Υπενωμοτάρχης | Κελευστής Λ.Σ.-Ε.Α. (Υποκελευστής Λ.Σ.-Ε.Α.) | Υπαρχιπυροσβέστης |
| Αστυφύλακες, Χωροφύλακες, Λιμενοφύλακες, Πυροσβέστες |
| Αστυφύλακας | Χωροφύλακας | Λιμενοφύλακας | Πυροσβέστης |
| Δόκιμοι |
| Δόκιμος Αστυφύλακας | Δόκιμος Χωροφύλακας | Δόκιμος Λιμενοφύλακας | Δόκιμος Πυροσβέστης |
|  |